ไฟแนนซ์ทูเดย์
โดย...ช.ชดา
21 เม.ย. 2559

โดย...ช.ชดา
...กระทรวงการคลังเตรียมจะเดินหน้าให้ประเทศไทยก้าวสู่ระบบชำระเงินผ่านอิเล็กทรอนิกส์แห่งชาติ หรือ เนชั่นแนล อี-เพย์เมนต์ ในเดือน ก.ค.นี้ แต่จนป่านนี้ยังไม่มีการหารือเรื่องค่าธรรมเนียมที่ควรจะต้องถูกลง ค่าธรรมเนียมมีสองส่วนคือค่าธรรมเนียมระหว่างธนาคารด้วยกันเอง กับค่าธรรมเนียมที่ลูกค้าจะต้องจ่าย ซึ่งจะต้องเคลียร์กันให้จบก่อนทดลองใช้ระบบอี-เพย์เมนต์เฟสแรก   
...แค่จะติดเครื่องรูดบัตร (อีดีซี) ให้ครอบคลุมทั่วประเทศ 2 ล้านเครื่อง ตามแผนงานก็เหนื่อยแล้ว เพราะปัจจุบันแบงก์ต่างคนต่างติด ถ้าบัตรใครมาใช้บริการที่เครื่องก็จะเก็บค่าธรรมเนียม แบงก์ที่มีเครื่องรูดบัตรมากที่สุดคือ ธนาคารกรุงเทพ และกสิกรไทย 
2 แบงก์นี้ยินดีลงทุนขยายเครื่องอีดีซีเพิ่ม แต่ต้องคุยกันในสมาคมธนาคารไทยว่า ค่าธรรมเนียมที่จะจ่ายให้กันมันเท่าไหร่แน่ งานนี้คลังคงต้องลงมาเป็นคนกลางกำหนดค่าธรรมเนียมต่างๆ เพื่อให้การใช้งานได้ผลตามที่ตั้งไว้
...ลือกันอีกแล้วว่าอภิศักดิ์ ตันติวรวงศ์ รมว.คลัง เก้าอี้เริ่มสั่นคลอน เพราะผลงานไม่เข้าตานายกฯ ไม่รู้ว่าใครเป็นต้นตอของข่าวลือ แต่ตราบใดที่มีรองนายกฯ เศรษฐกิจชื่อ สมคิด จาตุศรีพิทักษ์ ขอบอกว่าเก้าอี้เฮียจิ๋ว มั่นคง